3. feladat

HIBAKUTATÁS

**Húzd alá a 6 szakmailag téves teljes mondatot!** 6 pont

**A fogoly**

Nyílt területek, legelők, rétek, szántók egyik legkedvesebb madara a *fogoly*. Kis termetű tyúkféle, összbenyomásként vörhenyes árnyalatú barna, fejének oldala és torka rozsdás színű. Alsó teste világosszürke alapon finom harántvonalkákkal mintázott, faroktollai barnásvörösek. Ez különösen az éppen felrepülő madáron látszik jól. Jellemző a kakas mellén látható nagy sötétbarna folt, ugyanez a tyúkon kisebb, néha teljesen hiányzik. A fogoly eredetileg erdőlakó madár volt. Kedveli a kis parcellákat (nadrágszíj parcellákat), és előnyben részesíti azokat a részeket, ahol védelmet nyújtó bokrok vagy sövények vannak. A másik apró hazai tyúkfélével, a fürjjel együtt igazi vonuló madár. Monogám, párkapcsolatuk évekre szól, a kakas és a tyúk egész évben együtt van. A kakas védi a birtokolt területet a szomszédos hímekkel szemben. Nappali és szürkületi aktivitású faj, elsősorban kora hajnalban és a késő délutáni, szürkületi órákban jár táplálék után. A talajon futva mozog, megriasztva, burrogva repül fel, de csakhamar ismét leereszkedik. A kakas ilyenkor, különösen, ha már repülő csibéi vannak, hangos cserregéssel hívja össze a családot. A párok évente csak egyszer költenek. A tyúk sekély mélyedést kapar, amit fűszálakkal bélel, és abba rakja 10-20 körte alakú olajbarna tojását. A tyúk a kakassal felváltva költ. A fészek mindig jól elrejtve található, a föléje hajló növények védik a kíváncsi tekintetektől. A kicsik gyorsan fejlődnek, két hetesen már repülni tudnak. A fogoly egyedül csak apró magvakkal táplálkozik. A csibék két hetes korukig csak rovarokkal élnek, fokozatosan térnek át a magtáplálékra. A család együtt jár, a mezei dűlőutakon gyakran a porban fürdenek. A téli hónapokban sok veszélynek vannak kitéve. A nyári terepbe illő tollazatuk a fehér felületen messziről látszik, ráadásul nehezen jutnak táplálékhoz is. Az éjszakákat a bokor vagy sövény védelmében a hóban töltik. A fogoly a múlt század elején igen gyakori vendég volt hazánkban, de az 1939-es és az 1940-es rendkívüli kemény tél óriási pusztítást végzett az állományban, ezt azóta sem heverte ki. Jelenleg a becslések szerint körülbelül alig ötszáz pár él az országban.